Document ID: /roh_data/filtered/Bilingualer_Corpus_interleaved-it-rm.jsonl.gz/654

This is a text translated from Italian to Rumantsch Grischun.
Dal 2004 nei Grigioni resteranno solo 12 organizzazioni della protezione civile

Anziché le attuali 43, dal 2004 ci saranno solo 12 organizzazioni della protezione civile nei Grigioni. La riforma della protezione civile nei Grigioni è inoltre associata ad altre significative modifiche strutturali. A seguito dei dibattiti nelle Camere federali si prevede che la riforma diventerà esecutiva non prima del 2004 anziché nel 2003 come era stato progettato.

Gli effetti della riforma della protezione civile 200X comporteranno sostanziali modifiche strutturali per la protezione civile dei Grigioni. Con la riduzione dell'effettivo di 8000 di persone tenute attualmente a prestare il servizio di protezione civile ad un massimo di 3000 unità, si rende parallelamente necessario un adeguamento delle strutture organizzative. Con l'entrata in vigore della nuova legge federale sulla protezione della popolazione e sulla protezione civile le organizzazioni saranno ridotte a 12. Con l'eccezione dell'organizzazione di protezione civile di Davos, che continuerà a rimanere autonoma data la sua grandezza, in futuro ci sarà un'organizzazione di protezione civile per ciascun distretto politico. L'organico delle singole organizzazioni oscillerà tra le 150 e le 200 persone.

La direzione politica delle organizzazioni di protezione civile passerà dai singoli comuni al Cantone, che è designato responsabile anche della nomina dei comandanti di milizia delle nuove organizzazioni di protezione civile. A questo cambiamento è associata anche la soppressione degli uffici della protezione civile nei comuni. Per le persone tenute a prestare servizio di protezione civile, in caso di cambio di domicilio non scatta più automaticamente il passaggio all'organizzazione del nuovo luogo di domicilio. A seconda della distanza del nuovo luogo di domicilio dall'organizzazione di protezione civile di appartenenza precedente, le persone trasferitesi continueranno a prestare servizio nell'organizzazione originaria.

A seguito della mancata discussione da parte del Consiglio degli Stati del messaggio sulla revisione totale della legislazione sulla protezione civile in occasione dell'ultima sessione, la nuova legge non entrerà in vigore nel gennaio 2003. Il Dipartimento della difesa, della protezione della popolazione e dello sport (DDPS) conclude che le nuove basi giuridiche della Confederazione per la protezione della popolazione e della protezione civile entreranno in vigore contemporaneamente a quelle dell'Esercito XXI, ma solo dal 1o gennaio 2004. A causa di questo slittamento, fino alla fine del 2003 continuano a restare in vigore le disposizioni di legge della riforma della protezione civile 95 e con loro tra gli altri l'obbligo di servizio fino al 50esimo anno d'età. Pertanto il congedo previsto e in vario modo già annunciato degli appartenenti alla protezione civile delle annate 1952 - 1962 non potrà diventare esecutivo.

Temporaneamente perciò restano in vigore anche le disposizioni sulla prestazione della tassa d'esenzione dall'obbligo militare sotto forma di obbligo di prestare servizio nella protezione civile fine al 42esimo anno d'età. Nella misura in cui sarà possibile rispettare la tabella di marcia fissata per le riforme in corso sull'esercito e sulla protezione della popolazione, dal 2004 l'obbligo di prestare servizio militare sarà limitato al 30esimo anno d'età. Con il disegno di legge, così come è stato licenziato nel messaggio, dal 2004 occorreranno sostanzialmente più giorni di protezione civile per riscattare il pagamento della tassa d'esenzione dall'obbligo di servizio militare. Mentre adesso per ogni giorno di servizio prestato la somma complessiva si riduce del dieci per cento,questa aliquota percentuale si ridurrà al quattro per cento solamente.

Fonte: it Ufficio della protezione civile e dell'aiuto in caso di catastrofi

Data: 18.04.2002

A partir da 2004 datti be anc 12 organisaziuns da protecziun civila en il Grischun

A partir da 2004 vegni a dar en il Grischun be anc 12 organisaziuns da protecziun civila enstagl da las 43 da fin uss. La refurma da la protecziun civila en il Grischun è plinavant colliada cun ulteriuras adattaziuns marcantas da las structuras. A basa da las debattas en il cussegl naziunal ed il cussegl dals chantuns vegn la refurma da la protecziun civila probablamain ad entrar en vigur pir l'onn 2004 e betg l'onn 2003, sco ch'igl è stà planisà.

Ils effects da la refurma da la protecziun civila 200X vegnan a purtar adattaziuns considerablas da las structuras per la protecziun civila dal Grischun. Cun la reducziun da l'effectiv da fin uss da 8000 persunas obligadas al servetsch da protecziun civila ad in maximum da be anc 3000 dovri a medem mument in'adattaziun da las structuras d'organisaziun. Las 43 organisaziuns da protecziun civila (OPC) vegnan unidas en be anc 12 organisaziuns suenter l'entrada en vigur da la nova lescha federala davart la protecziun da la populaziun e la protecziun civila. Cun excepziun da l'organisaziun da protecziun civila da Tavau che vegn a restar independenta pervia da sia grondezza vegn furmada en il futur ina OPC per mintga district politic. L'effectiv da las singulas organisaziuns vegn a cumpigliar tranter 150 e 250 persunas.

La direcziun politica da las OPC vegn transferida da las singulas vischnancas al chantun che vegn er ad esser responsabel per l'elecziun dals cumandants da milissa da las novas organisaziuns da protecziun civila. Colliada cun quest pass è tranter auter er l'aboliziun dals posts da protecziun civila en las vischnancas. En cas d'ina midada da domicil ordaifer il district na munta quai betg pli automaticamain che la persuna obligada al servetsch da protecziun civila haja d'entrar en la OPC dal nov domicil. Tut tenor la distanza dal nov domicil a la OPC da fin uss vegnan las persunas obligadas al servetsch da protecziun civila a prestar vinavant lur servetsch en lur organisaziun oriunda.

Perquai ch'il cussegl dals chantuns n'ha betg pudì deliberar la missiva davart la revisiun totala da la legislaziun da la protecziun civila en occasiun da l'ultima sessiun, na vegn la nova lescha betg ad entrar en vigur il schaner 2003. Il departament federal da defensiun, protecziun da la populaziun e sport (DDPS) parta uss dal fatg che la nova basa legala da la confederaziun per la protecziun dal pievel e la protecziun civila vegnian ad entrar en vigur a medem mument sco quella da l'armada XXI, numnadamain pir il 1. da schaner 2004. A basa da quest retard valan fin la fin da l'onn 2003 anc las disposiziuns legalas da la refurma da la protecziun civila 95 e tras quai tranter auter er l'obligaziun da prestar servetsch fin il 50avel onn. La relaschada dals commembers da la protecziun civila da las annadas 1952-1962 ch'è stada previsa ed er gia annunziada pliras giadas per la fin da quest onn na po perquai betg avair lieu.

En vigur restan qua tras medemamain las disposiziuns da fin uss concernent il pajament da la taglia militara tras persunas obligadas al servetsch da protecziun civila fin a lur 42avel onn. Sch'ins po observar il nov urari da las refurmas currentas da l'armada e da la protecziun da la populaziun vala l'obligaziun al servetsch a partir da 2004 be anc fin al 30avel onn. Cun il project da lescha, sco ch'el è vegnì approvà en la missiva, dovri a partir da 2004 considerablamain dapli dis da servetsch da protecziun civila per vegnir dispensà da pajar la taglia militara. Da preschent sa reducescha la summa totala per di da servetsch per diesch, en il futur vegn questa reducziun a muntar be anc a quatter pertschient.

Gremi: uffizi per la protecziun civila e l'agid en cas da catastrofas dal chantun Grischun

Funtauna: rg uffizi per la protecziun civila e l'agid en cas da catastrofas

Data: 18.04.2002